ఫరీద్ జకారియా

ఫరీద్ రఫీక్ జకారియా (జననం 1964 జనవరి 20) భారతీయ అమెరికన్ పాత్రికేయుడు, రాజకీయ వ్యాఖ్యాత, రచయిత. ఆయన సిఎన్ఎన్ టెలివిజన్ ప్రసారం చేస్తున్న ఫరీద్ జకారియా జీపిఎస్ కార్యక్రమానికి హోస్ట్,  అత్యంత ప్రజాదరణ పొందిన ది వాషింగ్టన్ పోస్ట్ ఆంగ్ల పత్రికకు కాలమిస్టు. అంతేకాకుండా, ఆయన న్యూస్‌వీక్ అనే అమెరికన్ వీక్లీ న్యూస్ మ్యాగజైన్ కాలమిస్ట్‌గా, న్యూస్‌వీక్ ఇంటర్నేషనల్ ఎడిటర్‌గా, టైమ్‌ పత్రికకు ఎడిటర్‌గా వ్యవహరిస్తున్నాడు.

జనవరి 2010లో, జర్నలిజం రంగానికి చేసిన కృషికి గానూ పద్మభూషణ్ పురస్కారంతో ఆయనను భారత ప్రభుత్వంసత్కరించింది.

 బాల్యం, విద్యాభ్యాసం 
ఫరీద్ జకారియా ముంబైలో కొంకణి ముస్లిం కుటుంబంలో జన్మించాడు. ఆయన తండ్రి, రఫీక్ జకారియా (1920-2005), ఇండియన్ నేషనల్ కాంగ్రెస్‌తో సంబంధం ఉన్న రాజకీయ నాయకుడు, ఇస్లామిక్ వేదాంతవేత్త. ఆయన తల్లి ఫాతిమా జకారియా (1936–2021), అతని తండ్రి రెండవ భార్య, ఆమె కొంతకాలం సండే టైమ్స్ ఆఫ్ ఇండియా సంపాదకురాలు.

ఫరీద్ జకారియా ముంబైలోని కేథడ్రల్ అండ్ జాన్ కానన్ స్కూల్‌లో చదివాడు. ఆయన 1986లో యేల్ యూనివర్సిటీ నుండి బ్యాచిలర్ ఆఫ్ ఆర్ట్స్‌తో పట్టభద్రుడయ్యాడు, అక్కడ అతను యేల్ పొలిటికల్ యూనియన్ అధ్యక్షుడిగా, యేల్ పొలిటికల్ మంత్లీకి ఎడిటర్ ఇన్ చీఫ్, స్క్రోల్ అండ్ కీ సొసైటీ సభ్యుడు, పార్టీ ఆఫ్ ది రైట్ సభ్యుడు. ఆ తరువాత, ఆయన 1993లో హార్వర్డ్ విశ్వవిద్యాలయం నుండి పి.హెచ్.డి పొందాడు.

 వ్యక్తిగత జీవితం 
ఆయన యునైటెడ్ స్టేట్స్ పౌరసత్వం కలిగి ఉన్నాడు. 1997లో, ఆయన ఆభరణాల డిజైనర్ అయిన పౌలా థ్రోక్‌మోర్టన్‌ను వివాహం చేసుకున్నాడు. ఈ దంపతులకు ముగ్గురు పిల్లలు ఉన్నారు. జూలై 2018లో, అతని భార్య విడాకుల కోసం దరఖాస్తు చేసింది. ఆయన న్యూయార్క్ నగరంలోని అప్పర్ వెస్ట్ సైడ్‌లో నివసిస్తున్నాడు.

 మూలాలు 
వర్గం:1964 జననాలు
వర్గం:భారతీయ అమెరికన్ జర్నలిస్టులు
వర్గం:అమెరికన్ టెలివిజన్ వాఖ్యాత
వర్గం:హార్వర్డ్ గ్రాడ్యుయేట్ స్కూల్ ఆఫ్ ఆర్ట్స్ అండ్ సైన్సెస్ పూర్వ విద్యార్థులు
వర్గం:రాజకీయ వ్యాఖ్యాతలు
వర్గం:పద్మభూషణ పురస్కార గ్రహీతలు